laion/Wikipedia-Exotic huggingface dataset:
יאיצה

יָאיְצֶה (בבוסנית: Jajce) היא עיירה השוכנת בקנטון מרכז בוסניה, הפדרציה של בוסניה והרצגובינה אשר בבוסניה והרצגובינה. העיר הוקמה ב-1396 בשלהי ימיה של ממלכת בוסניה ושימשה כבירת הממלכה שהייתה נתונה בעיצומה של מלחמה מול האימפריה העות'מאנית אשר לבסוף ב-1463 הכניעה אותה. העיר נכבשה והשליט הבוסני האחרון הוצא להורג על ידי העות'מאנים. לאחר המלחמה העות'מאנית-רוסית (1878-1877) קיבלה האימפריה האוסטרו-הונגרית חסות על חבל בוסניה וסיפחה אותו דה פקטו. ב-1908 סיפחו האוסטרו-הונגרים את האזור דה יורה. לאחר מלחמת העולם הראשונה נכללה יאיצה בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה ליוגוסלביה והכניעה את צבאה תוך ימים אחדים. האזור הועבר לחזקת ממשלת הבובות של מדינת קרואטיה העצמאית שנשלטה על ידי האוסטאשה בהנהגת אנטה פאבליץ'. ב-1943 הצליחו כוחות הפרטיזנים של טיטו לשחרר את העיר. בנובמבר 1943 נערך ביאיצה הכינוס השני של הנהגת הפרטיזנים והוקמה "המועצה האנטי-פאשיסטית לשחרור יוגוסלביה". יוסיף ברוז טיטו הוכרז בכינוס זה כמנהיג יוגוסלביה והוא הודיע על פיטורי הממשלה הגולה אשר שכנה בלונדון. לאחר המלחמה נכללה העיירה בשטחי יוגוסלביה. בראשית שנות ה-90 של המאה ה-20 החל תהליך התפרקותה האלים של יוגוסלביה. כחלק מהתהליך פרצה מלחמת בוסניה. במהלך המלחמה התחוללו בעיירה קרבות בין כוחות שונים. כאשר הסרבים עזבו את העיר וכוחותיהם תקפו את יושביה הקרואטים והמוסלמים ולאחר חצי שנה של לחימה כבשו את העיר. בסיום המלחמה העיר חזרה לשליטת הקרואטים וכיום חיים בה רוב קרואטיי ומיעוט מוסלמי כמעט ללא סרבים כלל. קהילה יהודית ספרדית נוסדה ביאיצה בראשית המאה ה-20. ב-1900 נוסד בית עלמין יהודי. ב-1911 הוקם בית כנסת לקהילה. בתקופה היוגוסלבית הייתה קהילת יאיצה מסונפת לקהילת טראווניק. הקהילה חרבה בשואה. את מבנה בית הכנסת לא ניתן עוד לאתר. בית העלמין קיים בשטח פרטי בבעלות משפחה מוסלמית ומתוחזק. ב-2009 אותרו במקום 20 מצבות שהכיתוב עליהן היה בעברית ובלאדינו. מדיה וקבצים בנושא יאיצה בוויקישיתוף אתר האינטרנט הרשמי של יאיצה יאיצה, באתר אנציקלופדיה בריטניקה (באנגלית) מפקד האוכלוסין בבוסניה והרצגובינה, באתר הלשכה המרכזית לסטטיסטיקה בבוסניה (בבוסנית). Helen Walasek‏, Bosnia and the Destruction of Cultural Heritage, הוצאת Ashgate, שנת 2015 (באנגלית). תוכניות בית הכנסת ביאיצה, באתר המרכז לאמנות יהודית. צילום בית העלמין היהודי ביאיצה (1999), באתר "המרכז לאמנות יהודית". בית העלמין היהודי ביאיצה, באתר jewish cemetery project (באנגלית). אתרי מורשת יהודית בבוסניה והרצגובינה, באתר אוניברסיטת סירקיוז, עמוד 29 (באנגלית).
שיף

שיף (Schiff) הוא שם משפחה שמקורו בגרמנית ומשמעותו ספינה. האם התכוונתם ל... אישים: אוטו שיף – שחיין אוסטרי אברהם אבא שיף – רב ממינסק ליטא ומעולי ראשון לציון, מהדיר ספר יראים לרבי אליעזר ממיץ אגור שיף – סופר עברי, קולנוען תסריטאי ועורך אדם שיף – פוליטיקאי יהודי אמריקני, המכהן כחבר בית הנבחרים של ארצות הברית מטעם המפלגה הדמוקרטית אילן שיף – סגן נשיא בית המשפט המחוזי בחיפה אירווין שיף – מתנגד מיסים אמריקאי אנדרש שיף – פסנתרן ומנצח יהודי-בריטי יליד הונגריה אריה שיף – ישראלי תושב ערד, שהתפרסם לאחר שירה למוות בפורץ לרכבו. בוקי שיף – מעצבת תפאורה ותלבושות ישראלית דוד הכהן טבלי שיף – רב גרמני היינריך שיף – צ'לן ומנצח אוסטרי זאב שיף – כתב, פרשן ועיתונאי ישראלי חיים שיף – מלונאי ישראלי חייקיל שיף – שען ויזם מקרקעין, ממתווכי רכישת הקרקעות לאחוזת בית בתל אביב חנינא שיף – עסקן ציבורי ומשמש בקודש יעקב שיף – ברוקר ובנקאי, נדבן יהודי ישורון שיף – מראשוני הקצינים הבכירים במשטרת ישראל. מאיר שיף – רבי מאיר בן יעקב שיף, הידוע בכינויו "מהר"ם שיף", מחבר. מאיר שיף – רבי מאיר בן שלמה זלמן שיף (ראב"ד בפרנקפורט דמיין, נפטר ה'תקס"ז), מכונה גם "המהר"ם שיף השני", מחבר. מידד שיף – סופר עברי ועיתונאי עופר שיף – היסטוריון ישראלי עינב שיף – עיתונאי ישראלי פריץ שיף (1891-1964) – מייסד המוזיאון לאמנות חדשה בחיפה ומנהלו ואוצר מוזיאון "בצלאל" בירושלים. ראובן שיף – רואה חשבון ישראלי רחל לוי-שיף – פסיכולוגית קלינית והתפתחותית, וחוקרת ריצ'רד שיף – שחקן אמריקאי שלמה שיף – קצין יהודי בכיר במשטרת המנדט נהרג בפיצוץ שביצעו אנשי הלח"י ב-1942 בתל אביב שונות: אלומה – מושג מתמטי, באנגלית Sheaf בית שיף – מבנה היסטורי בתל אביב שנרכש ושופץ על ידי חייקיל שיף, היום שוכן בו מוזיאון הרצלילינבלום פרס שיף – פרס לאמנות על שם חיים שיף שיפ שיפר
האקס המיתולוגי

האקס המיתולוגי היא סדרת טלוויזיה ישראלית דרמטית-קומית, אשר הופקה על ידי קשת, ושודרה בערוץ 2 בקיץ 2007. הסדרה נוצרה ובוימה על ידי סיגל אבין. הסדרה כללה 11 פרקים וזכתה למדרוג (רייטינג) ממוצע של כ-20%. הסדרה, עוקבת אחרי מיכל גולן (טלי שרון), רווקה בת 30, אשר יצאה בחייה עם גברים רבים מאוד. בעת ביקור אצל מגדת עתידות, כדי לנסות ולגלות אם ומתי תתחתן, אומרת לה מגדת העתידות שכבר פגשה ונפרדה מאהבת חייה, ושאם לא תמצאנו השנה היא לא תתחתן לעולם ותישאר בודדה כל חייה. מיכל מכינה רשימה של הגברים אותם זרקה, ומתחילה במסע חיפוש אחריהם. היא מוצאת אותם אחד אחד, וכאשר היא מגלה שהם אינם מתאימים לה, היא מסמנת קו על שמם במחברתה. אל המסע הארוך והמפרך מצטרפים שלושת חבריה הטובים, שחושבים שהמסע חסר סיכוי, אך מיכל ממשיכה בחיפוש אחר האחד ולא מאבדת תקווה. מיכל גולן (טלי שרון) - רווקה, המנסה לאתר את אהבת חייה. יואל (פישי) פישמן (איתי טיראן) - שכן של מיכל. בתחילת העונה נמצא בזוגיות עם סקאי והם נפרדים לאחר שהיא בוגדת בו. ניר ששון (עומר ברנע) - בן 26, ידיד של מיכל. סטודנט למשחק שנה שנייה. סקאי (ורד פלדמן) - בת זוגו לשעבר של פישי. רגב (יפתח קליין) - אחד האקסים של מיכל. נכה בכיסא גלגלים. ראובן (מוטי גלעדי) - אביה של מיכל. שמרן ובעל דעות גזעניות. בתפקידי האקסים בסדרה: זהר שטראוס, עפר שכטר, גיא לואל, רודי סעדה, וילי סימס, הנרי דוד, מיה דגן ושמיל בן ארי. הסדרה שודרה במקור במאי - יולי 2007 ולאחר שידורה, בספטמבר 2007, רכשה רשת פוקס האמריקאית את פורמט הסדרה על מנת להפיק סדרה דומה. תחילה הופקה תוכנית פיילוט, במאי 2008 החלו הצילומים בארצות הברית. הגרסה האמריקאית בהפקת פוקס, שנקראת "The Ex-List" (אנ'), שודרה ברשת CBS החל מ-3 באוקטובר 2008, והורדה לאחר שידור של ארבעה פרקים בלבד, עקב רייטינג נמוך וביקורות גרועות. למרות שבוטלה, 13 הפרקים שהוזמנו על ידי CBS הופקו וזמינים במארז ה-DVD של הסדרה שיצא בארצות הברית. בישראל, הגרסה האמריקאית שודרה בערוץ YES Stars Drama. "האקס המיתולוגי", במסד הנתונים הקולנועיים IMDb (באנגלית) "האקס המיתולוגי", במסד הנתונים הקולנועיים KinoPoisk (ברוסית) "האקס המיתולוגי", במיזם "אישים" לתיעוד היצירה הישראלית אורי משגב, מהגרועות שבסדרות ישראל, באתר הארץ, 15 ביוני 2007 tvoholic.com, "האקס המיתולוגי" בצרות, באתר הארץ, 16 בספטמבר 2008 רותי זוארץ, ‏סגירת האודישנים של "כוכב נולד" מובילה את הטבלה עם 31.1% רייטינג, באתר גלובס, 10 ביוני 2007 פבלו אוטין, ‏אתמול בערב נישקתי בחורה, באתר גלובס, 6 בדצמבר 2006 רותה קופפר, אולפני פוקס קנו את הפורמט של הסדרה הישראלית "האקס המיתולוגי", באתר הארץ, 30 בספטמבר 2007 גלי ברגר, בארה"ב יחפשו את "האקס המיתולוגי" - רשת CBS הזמינה פיילוט מהסדרה, באתר הארץ, 1 באוקטובר 2007 רותה קופפר, הגרסה האמריקאית לסדרה "האקס המיתולוגי" תעלה בסתיו, באתר הארץ, 15 במאי 2008 ברק דיקמן, המסך המפוצל, "האקס המיתולוגי": הלהיט הבא בארה"ב?, באתר הארץ, 9 בספטמבר 2008 חן חדד, עכבר העיר, "האקס המיתולוגי" עלתה לשידור בארה"ב, באתר הארץ, 5 באוקטובר 2008 לי-אור אברבך, ‏אבי ניר: "כשאנחנו מפתחים תוכנית, אנחנו חושבים איך היא תבלוט בחו"ל", באתר גלובס, 17 במאי 2012
מוריס והיונים

מוריס והיונים הוא מערכון מאת מתי כספי ובביצועו. המערכון מבוסס על קטע בהצגה "קריזה" העוסקת באפליית בני עדות המזרח בישראל. כספי השמיע את המערכון לראשונה כאלתור בעת שהתארח בתוכנית ציפורי לילה של דורי בן זאב בגלי צה"ל ב-1977. המערכון זכה לתפוצה נרחבת והושמע תדירות ברדיו, בעיקר בגלי צה"ל (שדר הרדיו אלי ישראלי נהג להשמיע את המערכון כל יום בתקופה מסוימת, עד שנגנבה ההקלטה המקורית), אך לאחר שיצא בתקליט שדרים הושמע גם בשעת המערכונים של קול ישראל ברשת ב'. ב-1990 הוציא כספי את המערכון באופן רשמי באלבום שירים במיץ עגבניות, שהוקדש כולו למערכונים ולשירים הומוריסטיים. בהקלטה החדשה הותיר כספי את קול הצחוק של דורי בן זאב, שהוקלט באופן ספונטני בזמן ההקלטה המקורית. המערכון הוא מונולוג של כספי, המספר במבטא מרוקאי כבד ובעברית משובשת על סכסוך שפרץ בין מכרה שלו, שרה, והשכן שלה, מוריס, על רקע תחביבו של הלה לגדל יונים והעובדה כי אלו "עומדים על הכביסה של שרה ומ-ח-ר-ב-נ-י-ם על הכביסה". הסכסוך מתדרדר ולאחריו תוהה הדובר, בשורה מפורסמת שזכתה לחיים משלה, "אז אני לא מבין למה אומרים שהיונה מביאה את השלום!". שורות אחרות מן המונולוג הפכו אף הן למצוטטות תדיר, כמו למשל תיאור העבודה של שרה: "מכבסת - תולה". מתי כספי, מילות המערכון, באתר הרשמי של מתי כספי מתי כספי מספר על הקלטת המערכון באתר הרשמי של מתי כספי טל שפירא ועידו מדיקס, סרט אנימציה למערכון, באתר יוטיוב סרטון נוסף למערכון, באתר יוטיוב
טי. וי. בודהה

טי. וי. בודהה (באנגלית: TV Buddha) הוא שמו של מיצב וידאו משנת 1974 של האמן אמריקאי יליד קוריאה הדרומית נאם ג'וּן פייק. העבודה מורכבת מכן לבן עליו מונח פסל בודהה עשוי ברונזה. אל מול הפסל מותקנת מצלמת וידאו אשר מעבירה את דמותו אל מוניטור קטן הניצב מול הדמות. למעשה, השיקוף של הדמות במוניטור יוצר "מעגל סגור" ובו הפסל מתבונן בעצמו. בתיאור סיטואציה כזו מובעת ביקורת על האופן התפיסה של הווידאו ושל התרבות הוויזואלית הפוסט מודרנית, ביקורת אשר הובעה גם ביצירות אחרות של פייק. סוג ביקורת זה, המצביע על הייצוג העצמי המוגבר של המדיום הטלוויזיוני, הופיע החל מאמצע שנות השישים של המאה ה-20 בארצות הברית, אצל חוקרים כגון מרשל מקלוהן אשר טבע את האימרה "המדיום הוא המסר". TV Buddha, באתר מוזיאון סטדלק TV Buddha, באתר מרכז נאם ג'ון פייק לאמנות, Giheung-gu, דרום קוריאה
אלגול

האם התכוונתם ל... אלגול (כוכב) (β בפרסאוס) – כוכב בהיר מאוד בקבוצת הכוכבים פרסאוס ראס-אל-גול – דמות קומיקס בדיונית ביקום של DC קומיקס (נוצרה ב–1971) ALGOL ‏(ALGOrithmic Language) – משפחת שפות תכנות פרוצדורליות שפותחה החל מאמצע שנות ה-50 גול (פירושונים) מה שנראה מכדור הארץ כבהירותו המשתנה של הכוכב מצוי בבסיס שמותיו: השם "אלגול" (Algol) נגזר מ"ראס אל-גוּל" בערבית ("رأس الغول", תעתיק מדויק: ראס אלע'ול) שפירושו "ראש השד". השתייכותו לקבוצת הכוכבים פרסאוס מקורה במיתולוגיה היוונית, ובמקרה זה הכוכב מייצג את ראשה הערוף של מדוזה המוחזק בידי פרסאוס. גם כאן המקור הערבי זהה: "رأس الغول", תעתיק מדויק: ראס אלע'ול) שפירושו "ראש השד". "שפה אלגוריתמית".
חוליו גונזאלס

חוליו גונזאלס (בספרדית: Julio González;‏ 21 בספטמבר 1876 – 27 במרץ 1942), פסל וצייר ספרדי, קשור אל הסגנון הקוביסטי באמנות. ביחד עם פבלו פיקאסו נחשב לאחד ממפתחי פיסול האסמבלאז' הקוביסטי. מדיה וקבצים בנושא חוליו גונזאלס בוויקישיתוף חוליו גונזאלס, באתר אנציקלופדיה בריטניקה (באנגלית) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
MQ-9 ריפר

MQ-9 ריפר (Reaper; מאנגלית: קוֹצֵר, השם גם מרמז למלאך המוות, שכינויו הוא The Grim Reaper; כינויו המקורי היה RQ-9 פרדטור B) הוא כלי טיס בלתי מאויש (כטב"ם) בעל יכולת תקיפה שפותח על ידי ג'נרל אטומיקס אירונאוטיקל סיסטמס. ה-MQ-9 ריפר גדול יותר מקודמו, ה-MQ-1 פרדטור, ובעל יכולת נשיאת חימוש במשקל הגדול פי 15 ומהירות שיוט גבוהה פי 3, בהשוואה ל-MQ-1. הוא יכול לשאת עד 4 טילי AGM-114 הלפייר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כטב"ם מדגם MQ-9 ריפר חיסל את קאסם סולימאני ב-3 בינואר 2020. בנובמבר 2023, במהלך מלחמת חרבות ברזל, פורסם כי כטב"מים אמריקאיים מדגם MQ-9 טסו בשמי רצועת עזה למטרות איסוף מודיעין. ב-8 בנובמבר 2023, במקביל לאותה מלחמה, כטב"ם אמריקאי מדגם זה יורט על ידי כוחות החות'ים בתימן בטענה שנועד לריגול לטובת ישראל. ב-26 באפריל 2024 יורט כטב"ם אמריקאי נוסף מדגם זה על ידי כוחות החות'ים בתימן. ב-04 אוגוסט 2024 יורט שוב כטב"ם נוסף מדגם זה על ידי כוחות החות'ים בתימן באזור סעדה. ארצות הברית ארצות הברית – חיל האוויר מפעיל מאות מל"טים מסוג זה, סוכנות המכס והגנת הגבולות בריטניה בריטניה – חיל האוויר המלכותי מפעיל 12 מל"טים איטליה איטליה – חיל האוויר האיטלקי קנה 6 מל"טים אך אחד הופל. הוא מפעיל 5 מל"טים ספרד ספרד – חיל האוויר הספרדי מפעיל 3 מל"טים בלגיה בלגיה – חיל האוויר הבלגי מפעיל 4 מל"טים הולנד הולנד – חיל האוויר ההולנדי מפעיל 4 מל"טים צרפת צרפת – חיל האוויר הצרפתי קנה 16 מל"טים אך אחד הופל. הוא מפעיל 15 מל"טים יוון יוון – חיל האוויר ההלני מפעיל 3 מל"טים הודו הודו – חיל האוויר ההודי מפעיל 2 מל"טים חכורים טאיוואן טאיוואן – חיל האוויר הטאיוואני מפעיל 4 מל"טים מרוקו מרוקו – לאחר הסכם הנורמליזציה עם ישראל ב-2020, ארצות הברית אישרה מכירת 4 מל"טים למרוקו ניב שטנדל, ‏מתוחכמים, קטלניים - ובלי טייס: המל"טים הטובים בעולם, באתר ‏מאקו‏, 24 בפברואר 2011 בטאון חיל האוויר לא מאוישים, לא מתעייפים גיליון 192, 1 באפריל 2010. Predator / MQ–9 Reaper באתר AEROWEB מעריב השבוע, 5 בינואר 2020, עמ' 6. כטב"מים אמריקניים בשמי הרצועה: "מחפשים מידע על חטופים - ומעבירים לצה"ל", באתר ynet, 3 בנובמבר 2023 גיא אלסטר‏, ארצות הברית תקפה מתקן איראני בסוריה, החות'ים הפילו מל"ט אמריקני בתימן, באתר וואלה, 8 בנובמבר 2023 עמי רוחקס דומבה הולנד תרכוש את הריפר באתר ישראל דיפנס, 25 בנובמבר 2013 ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
PLC

PLC הם ראשי תיבות במספר שפות. האם התכוונתם ל... טכנולוגיה Programmable Logic Controller – בקר לוגי מיתכנת, התקן או מכשיר אלקטרוני ממוחשב המיועד לאסוף מידע, לבקר ולשלוט בתהליכים בהתאם ליעד הבקר ולציוד הקצה המחובר אליו Power Line Communication – תקשורת נתונים מעל רשת החשמל, פרוטוקול תקשורת להעברת נתונים במקביל לאותות חשמליים ביולוגיה Phospholipase C – פוספוליפאז C, אנזים אאוקריוטי תוך תאי בעל חשיבות בתהליך מעבר אותות פוליטיקה Polish–Lithuanian Commonwealth – האיחוד הפולני-ליטאי ("רפובליקת שני העמים"), מדינת עבר במזרח אירופה שהתקיימה בשנים 1569–1795 Parti Libéral du Canada – שמה בצרפתית של המפלגה הליברלית של קנדה Palestinian Legislative Council – המועצה המחוקקת הפלסטינית, בית המחוקקים של הרשות הפלסטינית חוק תאגידי Public limited company – חברה ציבורית בערבון מוגבל (אנ'), סוג של תאגיד המוגדר בחוק בבריטניה, במספר מדינות חבר העמים הבריטי ובאירלנד; ראו גם חברה ציבורית, חברה (תאגיד) ניהול חיי מוצר Product lifecycle – מחזור חיי מוצר (אם כי לרוב משתמשים בראשי התיבות PLM בעבור המונח המורחב product lifecycle management, ניהול מחזור חיי מוצר
חנתילי השני

חַֿנְתִילִי או חַֿנְתִילִיש השני היה ככל הנראה בנו של אלוומנה ומלך החתים בתקופת הממלכה החתית התיכונה באמצע המאה ה-15 לפנה"ס. חנתילי השני היה המלך הראשון זה תקופה ארוכה, אשר המלכות עברה אליו בירושה. זאת אנו יודעים כיום מתוך מסמכי המלכות, שבהם יש התייחסות מפורשת להעברת השלטון מאלוומנה לבנו חנתילי יחד עם האדמות השייכות לממלכה. חנתילי השני נודע בתור מלך חלש יחסית, שלא יכול היה לתרום הרבה במישור המדיני, ונאלץ לשמור על הסטטוס קוו המדיני עם ממלכת כִיזוּוַתְנָה (אנטוליה של היום), סטטוס קוו שנוצר עוד בתקופת מלכותו של תלפינו. Michael Roaf, Cultural Atlas Of Mesopotamia and the Ancient Near East, 1991. מדיה וקבצים בנושא חנתילי השני בוויקישיתוף חנתיליש השני, באתר על מלכי החתים מסמכי המלכות החתיים, באתר על מלכי החתים החתים, באתר היסטוריית העולם שמות חתיים של מקומות, אלים ואנשים יכולים להיות מתועתקים עם סיומת ־ש, המציינת את יחסת הנושא (nominative case), או בצורה הבסיסית ללא היחסה; בספרות המקצועית רווחת יותר השיטה השנייה. ראו איתמר זינגר, החתים ותרבותם, מוסד ביאליק, 2009, עמ' ט.
ריסט (להקה)

ריסט (באנגלית: Reset) היא להקת פופ פאנק שהוקמה ב-1993, בעיר מונטריאול שבקנדה. רבים מחבריה עזבו בהמשך את הלהקה על מנת להקים את הלהקה סימפל פלאן. Reset הוקמה ב-1995. חברי הלהקה המקוריים היו: פייר בובייה, פיליפ ג'וליכור, צ'ארלס אנדרה קומאו וג'ין סבסטיאן בויל. השם הראשון לריסט היה Roach, אך הייתה להקה נוספת בקנדה שגם לה קראו Roach, כך שחברי הלהקה שינו את שמם ל Reset. Reset הקליטה קלטת דמו ב-1995, הנקראה Concorned. אז בא האלבום הראשון המלא שלהם, No Worries, ב-1997, שהוקלט ב־Le Studio Morin-Heights. הלהקה צילמה קליפ לסינגל Why? ב-1998, לריסט נהיה הרכב שונה. בובייה כבר לא היה הזמר והבסיסט, וחבר חדש, אדריאן וויט מוונקובר, החליף את קומואו בתופים. ב-2000, הלהקה הוציאה לאור את No Limits, אשר נכתב על ידי אדריאן וויט. אלבום זה הוקלט בוונקובר, קולומביה הבריטית, והופק על ידי גרג רלי. שלושה קליפים צולמו בשביל האלבום No Limits, והם: Pollution, Pressure, and My Dream And I. דייוויד דרוזיה החליף את בובייה ב-2001, אך נשאר עם הלהקה רק 6 חודשים לפני עזיבתו להצטרף שוב לבובייה בלהקתו החדשה, סימפל פלאן. ב-2004, ריסט הוציאה לאור את האלבום השלישי שלה, Redioactive. אלבום זה הופק, הוצג, עורבב ונערך מקצועית על ידי פיליפ ג'וליכור. כיום, לריסט יש הרכב חדש הכולל את: פיליפ ג'וליכור (גיטרה ושירה),מרטין גנדרו (תופים),וקלוד פלאמונדו (בס ושירה). Choke הוא הסינגל והווידאו החדש לאלבום זה. במשך השנים, ריסט השתתפה בחמישה סיבובי הופעות קנדיים, וסיבוב הופעות אמריקאי אחד, The 2000 Vans Warped Tour in North America. ריסט ניגנה עם להקות כמו: גרין דיי, NOFX, Pennywise, Lagwagon, MxPx, Millencolin, Strung Out, face to face, פאפא רוץ' ו־Ten Foot Pole. פייר בובייה - סולן\באס (1995-1999) צ'אק קומאו - תופים (1995-1999) ג'ין-סבסטיאן בויל - באס (1995-1999) דייוויד דרוזיה - סולן\באס (2001) אדריאן וויט - תופים, קולות רקע, גיטרה, קלידים (1999-2001) 1997: No Worries 1999: No Limits 2003: Radioactive 2008: No Intensity 2013: The Antidote 1995: Concerned 2006: No Worries / No Limits מדיה וקבצים בנושא ריסט בוויקישיתוף ריסט, ברשת החברתית פייסבוק ריסט, באתר AllMusic (באנגלית) ריסט, באתר MusicBrainz (באנגלית) ריסט, באתר Discogs (באנגלית) ריסט, באתר בנדקמפ
אל ורדוגו

אֶל וֶרדוּגוֹ (El Verdugo, "התליין") הוא סיפור מאת אונורה דה בלזק שהופיע בשנת 1831. לדברי הסופר, יסודו במקרה שאירע במציאות. בימי מלחמת נפוליאון בספרד הוטל על פלוגתו של מפקד צעיר, ויקטור מרשאן (Victor Marchand), להשגיח בכפר עוין בשם מנדה. ימים אחדים לאחר מכן התרחשה התקוממות קשה כנגד הכובשים, וחייו של מרשאן ניצלו בזכות עזרתה של קלרה דה לאגנז (Clara de Léganès), בתו של האציל המקומי. לאחר שסוכלה המרידה הוציא הגנרל השולט במחוז, פסק דין מוות כנגד כל בני אותה משפחת אצולה. מרשאן ניסה להשיג חנינה לקלרה בתנאי שתינשא לו, אך היא סירבה לו ובחרה למות בגאווה. הנידונים למוות ביקשו כי יושאר בחיים שריד יחיד ממשפחתם המיוחסת, לבל תיעקר זו כליל מן השורש ותיפסק השושלת. הוסכם כי כך יהיה. התנאי היה כולם לתלייה פרט לשאיר אחד. קרא המרקיז דה לאגנז לבנו בכורו, חואניטו, וציווה עליו להמית בזה אחר זה את הוריו, אחיו ואחיותיו. בלית ברירה נשמע הבן והרג בעל כורחו את כל האהובים עליו, פרט לאמו, שהפילה עצמה מעל צוק סלע כדי להקל מעט על ייסורי בנה. לאחר המעשה המחריד בחר לו הבן אישה ונישא לה, אך התאבד ביום שבו נולד לו צאצא. הונורה דה באלזאק, אל ורדוגו; הגיוס; מצרפתית: ח' אבראביה, מרחביה: ספרית פועלים ('דורון'), 1948. הופיע שוב בתוך: סִפּוּרי באלזאק; תרגמו: יצחק שנהר, מ. א. ז'ק, חיים אברבאיה; רישומי-הצפורן ... מעשה-ידי נפתלי בזם, ירושלים: ספרי תרשיש, תש"ך 1960. (התוכן: "קולונל שָאבֶּר", "האכסניה האדומה", "אהבה במדבר", "פאצ'ינו קאני", "אל ורדוגו", "הגיוס") (הספר בקטלוג ULI) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
הרטמן פון אואה

הרטמן פון אואה (גרמנית: Hartmann von Aue; נולד בסביבות 1160) היה מגדולי המשוררים הגרמנים בימי הביניים. הרטמן נולד בשוואביה ואת חינוכו קיבל במנזר. לאחר שהוכר כמשכיל נעשה למשורר החצר בבית אצילים מקומי בשם אואה. כן השתתף במסע הצלב השלישי בשלהי המאה ה-12. מועד פטירתו אינו ידוע. בשנת 1210 מוזכר הוא עדיין חי בכתביו של גוטפריד פון שטרסבורג. כפי הנראה, הלך לעולמו מעט מאוחר יותר. יצירותיו של הרטמן מעמיקות, קפדניות וחינניות בלשונן, ומיוצג בהן האידיאל האבירי של זמנו. משתקפים מהן ניגודים בין חובה ותשוקה, ובין כבוד האביר ואהבת הבעל לרעייתו. פרט לשירי אהבה ולשירים על מסעי הצלב, חיבר הרטמן שתי פואמות על קורותיהם של אבירי המלך ארתור: ארק (Erec) ואיוון (Iwein), כפי שהן מסופרות ביצירותיו של כרטיאן מטרואה. חיבר גם פואמה מקורית אודות "היינריך המסכן" (Der arme Heinrich), על אביר שנרפא ממחלת הצרעת הודות לעלמה צעירה שביקשה להקריב את חייה למענו, כך שדמה ישמש לו כתרופה וימרח כולו על גופו. בגלל אהבתה הגדולה היא נותרת בחיים בדרך נס. האפוס הקצר פרי עטו, "גרגוריוס או החוטא הטוב" (Gregorius oder Der gute Sünder), מבוסס על מעשייה נוצרית קדומה בשם גרגוריוס על האבן. מדיה וקבצים בנושא הרטמן פון אואה בוויקישיתוף ערך באנציקלופדיה לספרות ערך באנציקלופדיה הקתולית ערך באנציקלופדיה בריטניקה 1911 הרטמן פון אואה, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ריסטו רייטי

ריסטו רייטי (Risto Heikki Ryti;‏ 3 בפברואר 1889 – 25 באוקטובר 1956) היה פוליטיקאי פיני, ראש ממשלת פינלנד מ-1939 עד 1940 ולאחר מכן נשיא פינלנד משנת 1940 עד 1944. בשנת 1919 נבחר לפרלמנט הפיני. מאוחר יותר משנת 1921 עד 1924 שימש כשר האוצר ונגיד הבנק של פינלנד עד 1944. למרות השפל הכלכלי וחובותיה הצליח רייטי לשפר את האשראי של פינלנד ובזכות הצלחתו נבחר לראשות הממשלה. רייטי כיהן בתפקידו במהלך מלחמת החורף בין רוסיה לפינלנד (1939–1940). ב-19 בדצמבר 1940 נבחר רייטי כנשיא פינלנד. הוא פעל לצד מקורבו יוהאן וילהלם רנגל, שקודם לתפקיד ראש הממשלה במקומו. רייטי נהפך לבעל בריתו של אדולף היטלר, בשל הרצון להחזיר את השטחים הפיניים שנכבשו על ידי ברית המועצות. פינלנד הייתה לבעלת הברית היחידה של גרמניה הנאצית באירופה ששמרה על מדיניות עצמאית ופעלה רק למען האינטרסים שלה. ב-1944, לאחר תבוסתה של פינלנד, נאלץ להתפטר, ובלחצה של ברית המועצות נשפט ונמצא אשם בפשעי מלחמה. רייטי נידון ל-10 שנות מאסר, אך ב-1949 קיבל חנינה עקב בריאותו הרופפת. רייטי שיתף פעולה עם הנאצים באופן מלא בכל הנושאים הצבאיים. כיוון שהיה בעל הברית היחידי של היטלר שפעל באופן עצמאי, הרי לא הייתה למדיניות הנאצית כלפי היהודים כל השפעה בפינלנד. ב-1939 היו בפינלנד 1,700 יהודים. במלחמת החורף של פינלנד נגד ברית המועצות באותה השנה שירתו בצבא 260 חיילים יהודים, ומהם 200 חיילים יהודים בחזית. למערכה ב-1941 של גרמניה נגד ברית המועצות, היו שותפות רומניה ופינלנד. כך יצא שגם במלחמה זו לחמו חיילים יהודים במסגרת הצבא הפיני, כאשר הם לוחמים כתף אל כתף לצד הגרמנים. מ-1938 החלו פליטים להגיע לפינלנד. למדינה הגיעו 500 יהודים רובם מגרמניה ופולין. 150 פליטים מהם נשארו בפינלנד. הממשל הפיני מצידו לא הגיש להם כל עזרה והנטל נפל על הקהילה היהודית. ב-1941 השתנה יחסו של הממשל ופליטים אלה הושמו ב"מעצר" ביישובים האוהו ולאמי. אמתלת הממשל הוא הרצון להגן עליהם מפני הגרמנים שהסתובבו אז בפינלנד. לאחר מכן הועברו יהודים אלה למחנות עבודה. ב-27 באוקטובר 1942 הועברו תשעה יהודים לידי הגסטפו באסטוניה יחד עם עוד 20 זרים אחרים. סוגיה זו עוררה סערה בקרב הממשל הפיני והתנגדות עזה מצד כמה שרים. השר לעניינים חברתיים פאגרהולם איים בהתפטרות, והנשיא ריסטו רייטי נתן את הבטחתו שהפליטים שנשארו בפינלנד לא יגורשו. מדיה וקבצים בנושא ריסטו רייטי בוויקישיתוף ריסטו רייטי, באתר "Find a Grave" (באנגלית)
גוטפריד פון שטרסבורג

גוטפריד פון שטרסבורג (גרמנית: Gottfried von Strassburg) מגדולי המשוררים הגרמניים בימי הביניים. על חייו ידוע מידע מועט. הוא נולד במאה ה-12. בפי בני דורו נודע בכינוי Meister G, ומכך מסיקים שהיה בן למשפחה עירונית מיוחסת. קרוב לוודאי כי היה בעל השכלה נרחבת. בשירתו מוזכרת אשה אותה אהב בלהט, אך היא לא נעתרה לו. יצירתו העיקרית היא האפוס "טריסטן ואיזולט", שחיבר בשנים 1200 - 1210, ולא הספיק להשלים. אפשר כי עבודתו נקטעה בגלל מותו. שירה זו, בת כעשרים אלף חרוזים, מבוססת על האגדה הקלטית, המצויה בעיבודו של תומה מבריטן (1170?), וכתובה אצלו אנגלו-נורמנית (כ-3,000 שורות) וטבועה כולה בחותמה של שירת הטרובדורים. בעבודתו של גוטפריד גם מוצאים קווים דומים לעיבודו של אלהרט פון אוברג, אשר התבסס על יצירתו של ברול, הכתובה בניב נורמני (כ-4,500 שורות), והיא קדם-חצרנית במידה רבה, ומתובלת בביטויים נוצריים. האפוס של גוטפריד הושלם בידי אולריך פון טירהיים (1235?) והיינריך פון פרייברג (1300?). מדיה וקבצים בנושא גוטפריד פון שטרסבורג בוויקישיתוף גוטפריד פון שטרסבורג, באתר אנציקלופדיה בריטניקה (באנגלית) גוטפריד פון שטרסבורג, באתר Discogs (באנגלית) לורה שולמית ויטנברג, האנציקלופדיה העברית, כרך י, ירושלים: חברה להוצאת אינציקלופדיות בע"ם, תשכ"ט ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ספק

האם התכוונתם ל... סָפֵק ספק (אי-ודאות) – אי-ביטחון בנכונותם של פרטים ספק (הלכה) – מצב בו מחוסר ברירה ההכרעה המעשית מתבצעת בתנאי אי-ודאות ספק (מחזה) – מחזה זוכה פרס טוני ספק (סרט) – סרט קולנוע משנת 2008 בכיכובם של מריל סטריפ ופיליפ סימור הופמן סַפָּק ספק (עיסוק) – אדם או עסק המספק שירותים, צרכים או סחורות ספק שירותי אינטרנט ספק כוח אישים ריצ'רד ספק – רוצח המונים ואנס אמריקאי ספאק (דף פירושונים) שפק (דף פירושונים)
תנועת היצירה

תנועת היצירה ידועה גם כ"יצירה" או "כנסיית היוצר" היא תנועה גזענית נונתאיסטית אמריקאית. המאמינים ב"יצירה" סוגדים לישות המכונה "היוצר" שמסמלת למעשה את חברי התנועה בעצמה. תנועת היצירה דוגלת בטוהר הגזע הלבן, בהכחשת השואה וביצירת מדינה ללא יהודים וללא "לא לבנים". פרסומה של תנועת היצירה, בא לה בעיקר בגלל מעורבות חבריה בפעולות אלימות כולל מספר מעשי רצח. התנועה הוקמה בשנת 1973 תחת השם כנסיית היוצר. שם זה היה כינוי של ארגון נוצרי אמריקאי שכלל לא היה קשור לפעילות "היצירה" ולאחר שנתיים של דיונים משפטיים, נאלצה התנועה בשנת 2002 להחליף את שמה ל"תנועת היצירה". אתר האינטרנט הרשמי של תנועת היצירה (באנגלית) ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.